ביצוע RR עבור פיצ'ר חדש – יצירת בידוד קבוצתי:

פיצ'ר נראה שימושי ויעיל, נסקור את הדרישות, את הפתרונות שהוצעו ונבדוק:

הפיצ'ר צריך לייעל את המצב הקיים בו אין אופציה ליצירת בידוד קבוצתי יעיל, או בידוד קבוצתי בכלל.

במידה והתקבלה תשובה חיובית לקורונה עבור חולה כלשהו, מיד ישלח לשרת נ.צ. של החולה.

יתבצע איכון של כלל הטלפונים בארץ כדי לגלות את האנשים הנמצאים או שהיו בסביבתו ולהכניסם לבידוד.

לגבי נ.צ. של החולה, מכיוון שהחולה ככל הנראה הסתובב קצת לפני שקיבל תשובה חיובית ייתכן פספוס מסוים של האנשים ששהו בקרבתו בזמן האחרון מאז שנדבק בקורונה ועד שהתקבלה התוצאה. או עד שנכנס לבידוד עד לקבלת התוצאה.

לגבי איכון הטלפונים של כל הארץ, מדובר בכמות בקשות GET עצומה שעלולה לגרום לקריסת שרת, לעומס כבד על השרת, במידה ויישלחו על כל חולה כל כך הרבה בקשות. כמוכן רוב המספרים עבורם יבוצע איכון טלפוני יהיו מיותרים.

יש למצוא דרך להפחית את כמות הבקשות. לדוג' איכון טלפונים לפי אנשי קשר, לפי כתובת מגורים, קבוצת עבודה או נ.צ. וכו'

פתרון אפשרי: להחזיק את איכוני הטלפונים פעילים בטבלה כאשר כל שורה בטבלה מסמלת מס' טלפון ועבורה שומרים היסטוריה של מיקום ותאריך, העדכון יתבצע כל פרק זמן קצוב ויישמר לטווח זמן הנדרש – שבועיים, חודש וכו'. לדוג': numX=[{date,location},{date,location}…]

**אפיון שרת:**

לשרת נשלחת בקשת POST עם אובייקט ובו כמה נתונים:

1. נ.צ. של החולה בו נמצא חיובי – ניתן לשלוח מערך של נ.צ. לפי המיקומים האחרונים שלו.
2. תאריך חשיפה – לכאורה התאריך בו נמצא חיובי, אין דרך לדעת בוודאות מהו זמן החשיפה.
3. תאריך החלמה – לכאורה תאריך יציאה מבידוד, נראה שאין דרך לדעת מראש כיצד יתפתח הנגיף אצל המבודד, לא ניתן לדעת מראש מתי יחלים, ניתן לשער מתי יצא מבידוד ע"פ הנחיות, אך מכיוון שזה כפוף לתוצאה שלילית לא ניתן לשלוח מראש בקשה עם הנתון הזה. או שיישלח המידע המשוערך.
4. מערך של אנשים שיש לעדכן – ע"פ הבקשה שנשלחה לאיכון הטלפון, המערך יהיה מוכן לשימוש לאחר קבלת התוצאה מבקשת הget שנשלחה קודם לשרת והחזירה מערך זה.

במקרה של הצלחה ליצור בידוד הקבוצתי: יוחזר response.ok==True ולכן יוחזר קוד 201 וכלל האנשים מהמערך ייכנסו לבידוד.

במקרה של שדה חסר מכל סיבה שהיא כמו נתונים לא חזרו מבקשה קודמת או נתונים לא קיימים יוחזר קוד שגיאה 400

* חסר התייחסות ליציאה מבידוד, מכל סיבה שהיא לדוג': מי שלא שהה בסביבת הטלפון שלו בזמן הזה, או מי שהחלים/התחסן ועוד.

**אפיון ממשק:**

ממשק פשוט של מסך אחד, עם כפתור, מפה ושורת קלט לחיפוש כתובת, בחירת תאריך חשיפה/תשובה חיובית וכפתור יצירה.

במקרה של נ.צ. של חולה מומלץ לקחת את הנתון ע"י איכון טלפון – שכנראה יתבצע גם כך בעת איכון כל הטלפונים ולא להסתמך על כתובת משאילתה. ולכן המפה משמשת לצורך ויזואלי בלבד. מה שכן, יתכן שהמיקום יגיע משלב קודם ולא יצליח לעבור למסך הבא, משום מה, ואז יש את האופציה של הקלדת כתובת.

לגבי הבדיקה - הבדיקה יכולה להתבצע בשלב תיבת הטקסט, כלומר במקום להקפיץ חלונית שעלולה למחוק את הטקסט החלקי שהוזן ניתן להגדיר את השדות כ required – כלומר – חובה.

הפיצ'ר ייעל את המערכת המידע ע"י הכנסת קבוצת מאומתים בבת אחת ולא ע"י הכנסת רשימת מאומתים כל אחד בנפרד, שאז העלות של התוכנית היא בגודל הרשימה + עלות ההכנסה.

הוצאת אנשים מבידוד גם תהיה יותר יעילה ע"י סימון קבוצה ובדיקה קלה שאכן כל משתתפי הקבוצה יכולים לצאת מבידוד – מי לא יכול? לדוג' מי שלא סיפק תוצאה שלילית..